open-index/open-wikipedia-markdown huggingface dataset:
Simca 1100

**Simca 1100** var en bilmodell som ble produsert av Chrysler Europes underavdeling Simca mellom 1967 og 1982. Den ble senere erstattet av Talbot Horizon.

1100 var et resultat av «Prosjekt 928», som ble startet i 1962. Designet var et resultat av Simcas markedsundersøkelser tidlig på 1960-tallet, som viste den økende populariteten til forhjulsdrevne biler med bedre plassutnyttelse og komfort. Våren 1962 bestemte Simca seg for å satse på en lansering i 1966 eller 1967 av en ny serie forhjulsdrevne biler i sedan-, stasjonsvogn- og nyttevarianter, som alle skulle passe inn i Frankrikes «6CV»-skatteklasse, mellom modellene Simca 1000 og Simca 1300. Både tverrstilte og langsmonterte motorer ble vurdert, og i 1963 ble det avgjort at man skulle satse på en tverrstilt løsning.

I 1963 overtok Chrysler kontrollen over Simca, og i 1964 ble prosjektet godkjent med planlagt produksjonsstart sommeren 1967. Da den første gang ble vist på Paris Auto Show i 1967 hadde 1100 et moderne design og utstyr som nedfellbare bakseter, skivebremser og uavhengig hjuloppheng både foran og bak. I amerikansk stil var karosseriet sveiset, ikke boltet fast, til rammen. Bilen var, sammen med den dyrere Renault 16, blant de aller første bilene med hatchback-design.

I 1968 var produksjonen allerede høy, og 138&nbsp;242 eksemplarer skal ha blitt bygget. Modellen fikk sitt beste år i 1973, da nesten 300&nbsp;000 eksemplarer rullet av samlebåndet. Fra 1977 falt produksjonen kraftig, fra 142&nbsp;000 biler i 1977 til bare halvparten (72&nbsp;695) året etter og mindre enn 20&nbsp;000 i 1981. Til tross for dette fortsatte produksjonen frem til 1985.

Totalt 2,2 millioner eksemplarer ble produsert, og Simca 1100 ble også benyttet som grunnlag for Matra Rancho, en terrengbil bygget på samme plattform.

## Eksterne lenker
* Rootes Chrysler UK (Engelsk)
Håkan Söderstjerna

**Håkan Söderstjerna** (født 1975) er en tidligere svensk fotballspiller som spilte i svenske Landskrona BoIS. Han har også spilt i svenske Teckomatorps SK, danske Fremad Amager, Fredrikstad FK og Tiong Bahru i Singapore. Håkan er født med bare en arm.

## Referanser


## Eksterne lenker
*
Fylkesvei 6716

**Fylkesvei 6716 (Fv6716)** går mellom Uglem og Brubakk i Selbu kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 965 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Asiamesterskapet i fotball for kvinner 1997

**Asiamesterskapet i fotball for kvinner 1997** ble arrangert i Guangdong i Kina. Det var det ellevte arrangementet av Asiamesterskapet i fotball for kvinner. Guam debuterte i Asiamesterskapet, og Nord-Korea var tilbake. Hongkong deltok i sitt første mesterskap siden gjenforeningen med Kina. Mesterskapet var også kvalifisering til VM i 1999. De tre beste, det vil si finalistene og vinneren av bronsefinalen, kvalifiserte seg til VM. Kina vant finalen for sjette gang på rad, denne gangen mot Nord-Korea. 

## Sluttspillet
Deltakerlandene var:

### Gruppe A

### Gruppe B

### Gruppe C

## Finalespill

### Semifinaler

### Bronsefinale

### Finale

## Eksterne lenker

* Tabeller & resultater ved RSSSF.com
Christian Landu Landu

**Christian Tamba Landu-Landu** (født 1992) er en norsk fotballspiller som spiller for .

16 år gammel debuterte han for eliteserielaget  mot , august 2008. Han ble dermed en av de yngste debutantene i norsk eliteserie. Landu startet sin karriere i Tasta IL, i 2005 gikk han over til Viking. I 2007 signerte han en treårs-kontrakt med Viking. Året etter, 2008 signerte han en ny og forbedret kontrakt. I januar 2008 ble han tatt med i troppen til G17-landslaget. Han debuterte 4. februar i en kamp mot Ukraina.
Etter innhopp mot Lyn i 2008 og  i 2009, fikk han spille sin første kamp fra start for Viking. Den 6. mai 2009 startet han borte mot .

Foreldrene hans er fra Kinshasa i Kongo.

## Referanser


## Eksterne lenker
* 
*  www.rogalandsavis.no: Signerte ny 3 års kontrakt.
Bitch Please

**«Bitch Please»** er en sang fra det sukssesrike albumet *[[No Limit Top Dogg]]* fra Snoop Dogg som kom ut i 1999. Den er 4:23 lang og synges av Snoop Dogg med Xzibit & Nate Dogg. Produsent er Dr. Dre, som også sto for musikkvideoen sammen med Phillip Atwell. Snoop Dogg laget også en oppfølger, Bitch Please II med Dr. Dre, Xzibit, Eminem og Nate Dogg. Den kom ut på Eminems andre album, *[[The Marshall Mathers LP]]*.
Ulrik Hendriksens Ærespris

**Ulrik Hendriksens Ærespris**, tidligere **Ulrik Hendriksen minnestipend**, er en norsk kunstnerpris som utdeles hvert år til minne om kunstneren Ulrik Hendriksen. Stipendet utdeles av Bildende Kunstneres Hjelpefond. Ulrik Hendriksen minnestipend ble omgjort til Ulrik Hendriksens Ærespris i 2016. 

Mottaker av Ulrikprisen utpekes av Bildende Kunstneres Hjelpefonds styre, etter forslag fra kunstnerorganisasjonene Norske Billedkunstnere, Norske Kunsthåndverkere og Forbundet Frie Fotografer. Prisvinneren mottar kr .

## Om Ulrik Hendriksen
Ulrik Hendriksens Ærespris hedrer minnet om billedkunstneren Ulrik Hendriksen (1891–1960). Hendriksen sto for en betydelig politisk innsats for kunstnerne i Norge, spesielt i forbindelse med innføringen av kunstavgiftsloven i 1948 og opprettelsen av Bildende Kunstneres Hjelpefond. 

Ulrik Hendriksen var engasjert i styrearbeid i *Bildende Kunstneres Styre*. Han var sterkt medvirkende til at Kunstavgiftsloven ble innført i 1948, og derved bestemmelsene om 3 %, senere justert til 5 % fra 1. januar 2007 avgift på offentlig omsetning av kunst, som skal være en støtte til billedkunstnere og «i hovedsak gå til eldre billedkunstnere og deres etterlatte».

## Prismottakere Ulrik Hendriksens Ærespris
* 2025 – Edith Lundebrekke
* 2024 – Per Formo
*2023 – Inger Blix Kvammen
*2022 – Nina Malterud
*2021 – Avlyst på grunn av koronaviruspandemien
*2020 – Avlyst på grunn av koronaviruspandemien
*2019 – Olav Starheim
*2018 – Hilde Hauan Johnsen
*2017 – Elise Storsveen og Eline Mugaas
* 2016 – Robert Meyer

## Stipendmottagere Ulrik Hendriksens minnestipend
* 1969 – Erling Enger
* 1970 – Olav Mosebekk
* 1971 – Olav Johan Andreassen
* 1972 – Odd Hilt
* 1973 – Gunnar Janson og Tormod Sjaamo
* 1974 – Knut Frøysaa
* 1975 – Herman Hebler
* 1976 – Håkon Stenstadvold
* 1977 – Rune Brynestad
* 1978 – Yngvil Teigen og Hetty Gleditsch
* 1979 – Henning Særnblom
* 1980 – Asbjørn Brekke
* 1981 – Bjørn Melbye Gulliksen og Randi Monsen
* 1982 – Else Hagen og Kåre Orud
* 1983 – Ole Johan Tørud og Thorstein Rittun
* 1984 – Idar Ingebrigtsen og Irma Salo Jæger
* 1985 – Morten Krohg og Inger Sitter
* 1986 – Bård Breivik og Per Palle Storm
* 1987 – Chrix Dahl og Anne Marie Komissar
* 1988 – Per Adde og Else Christie Kielland
* 1989 – Anne Breivik og Nils Eger
* 1990 – Turid Holter og Kristofer Leirdal
* 1991 – Finn Faaborg og Kajsa Zetterquist
* 1992 – Lillen Dahll Vogt og Gunnar Aas
* 1993 – Ove Stokstad og Kai Øvre
* 1994 – Synnøve Persen og Hugo Wathne
* 1995 – Svein Rønning og Dag Skedsmo
* 1996 – Stanley Stornes
* 1997 – Eva Lange
* 1998 – Oddvar Løkse
* 1999 – Bo Krister Wallström
* 2000 – Elisabeth Haarr
* 2001 – Grete Marstein
* 2002 – Hilde Mæhlum
* 2003 – Wenche Gulbransen
* 2004 – Victor Lind
* 2005 – Kristin Bergaust
* 2006 – Tone Hansen 
* 2007 – Zdenka Rusova
* 2008 – Vebjørg Hagene Thoe
* 2009 – Sonja Krohn
* 2010 – Henrik Placht
* 2011 – Ingrid Book og Carina Hedén
* 2012 – Michael O’Donnell
* 2013 – Kari Rolfsen
* 2014 – Arne Nøst
* 2015 – A.K. Dolven

## Referanser
Terminkontrakt

En **terminkontrakt** (også kjent som **futureskontrakt**) er en bindende kontrakt mellom to parter om å kjøpe/selge en bestemt vare ved en fastsatt leveringsdato i fremtiden. Per definisjon kan dette ligne på en opsjon, men med en opsjon har man en rett og ikke en plikt til å utøve opsjonen. I likhet med opsjoner blir de færreste av disse kontraktene innløst, og de blir som regel likvidert før utløpsdatoen.

Markedet for terminkontrakter oppsto i sin tid for bønder som søkte en måte å sikre seg en god pris for avlingen sin ved fare for prisfall før leveringsdato.

## Eksempel

Hvis spotmarkedet (som er prisen man får hvis man selger nå) tilbyr 100 kr for 100 l melk i dag, men en bonde er redd for at prisen vil halveres i løpet av 2 måneder (når han er klar til å levere melken), kan bonden velge å selge en terminkontrakt for 100 l melk til 100 kr.

Hvis bonden var korrekt i sin spådom av prisutviklingen og markedet tilbyr 50 kr for 100 l melk om 2 måneder, likviderer han kontrakten før utløpsdato og innkasserer 50 kr i gevinst. Verdien på terminkontrakten følger altså markedsprisen, som nå er 50 kr.

Siden de fleste terminkontrakter blir likvidert før utløpsdato, betyr det at bøndene selger produktene sine på markedet som vanlig, men de kan beskytte seg mot prisfall ved å selge en kontrakt tilsvarende den verdien de skal selge av varen i fremtiden. Gevinsten fra terminkontrakten nøytraliserer pristapet i markedet. Skal man være nøyaktig, så må man betale kurtasje (provisjon  til mellommann) for kjøp og salg av hver enkelt kontrakt, men for enkelhetens skyld tar vi ikke med dette i beregningen.

I et motsatt scenario kan man oppleve at prisen for 100 l melk gikk opp til 150 kr. Bonden tapte da 50 kr i terminkontrakten, men siden han får solgt sine 100 l melk for 150 kr, sitter han igjen med en reell pris på 100 kr per liter melk.

## Markedet for terminkontrakter

I dag har terminkontraktmarkedet eksplodert, og det er ikke lenger bare råvarer det spekuleres i, men alle slags finansielle derivater: valuta, obligasjoner, aksjeindekser, osv. Terminkontraktmarkedet har fastsatte antall for hver enkelt vare per kontrakt.

En av de mest handlede kontraktene i dag er «miniutgaven» av S&P500-indeksen, E-mini S&P 500. I denne arenaen møtes de dyktigste traderne og investorene fra hele verden for å uttrykke sin mening om det amerikanske aksjemarkedet. Investorer som eier aksjer representert av S&P500-indeksen og som er redde for prisfall, men ikke ønsker å kvitte seg med aksjene sine, kan selge en tilsvarende andel av S&P500-terminkontrakter for å sikre seg mot prisfall.

Det må understrekes at i motsetning til aksjemarkedet (hvor verdier skapes), så er terminkontraktmarkedet et rent nullsumspill. Enkelt forklart kan man ikke tjene penger uten at motparten av kontrakten taper penger. Tjener man penger på prisoppgang, kommer gevinsten direkte fra kontoen til motparten som spekulerte i prisnedgang.

## Se også

* Derivater
Godavari

**Godavari **(marathi: गोदावरी, telugu: గోదావరి) er ei elv i det sentrale India. Den har utspring ved Trimbak i delstaten Maharashtra, bare 80&nbsp;km fra Indias vestkyst. Den renner derfra i østlig retning over Deccanplatået, gjennom Maharashtra og Andhra Pradesh, og munner ut i Bengalbukta nær Rajahmundry. Godavari er 1465&nbsp;km lang, og har et nedbørfelt på 319&nbsp;808&nbsp;km².

Godavari er ei hellig elv for hinduer, og det ligger flere pilegrimsentere langs elvas bredder.

De største sideelvene er Indravati, Pranahita, Wainganga, Wardha, Manjira og Bindusara.

De største byene langs elva er Nashik, Nanded, Bhadrachalam, Rajamundry og Narsapur.

## Referanser
Pemco

**Pemco Holding AS** er et norskeid handels- og industrikonsern som er aktivt innen fornybar energi, fiskeoppdrett, papir- og emballasjeproduksjon basert på resirkulert råstoff, medisinske og kjemiske hjemmeprodukter, samt fintech og digitalisering. Selskapet er aktivt i 18 land, og hadde i 2017 en omsetning på 2 milliarder kroner og ca. 400 ansatte. Selskapet har hovedkontor på Solli plass i Oslo, og ledes av Håkon Knappskog.

Selskapet ble etablert som et oljehandelsselskap under navnet Norwegian Oil Trading AS i 1983, men skiftet navn til Pemco Oil AS året etter. I 2001 kjøpte det opp Paus & Paus (grunnlagt 1906), og i årene som fulgte kjøpte det opp bl.a. de svenske selskapene Kemetyl og Petrosol. Kemetyl ble senere solgt igjen. I 2009 kjøpte selskapet Statoils bioenergivirksomhet og dannet Pemco Trepellets, som senere skiftet navn til Pemco Energi og ble solgt til Solør Bioenergi i 2018. I 2012 kjøpte Pemco opp papirindustrifirmaet Peterson (grunnlagt 1801).

## Pemco Trepellets
**Pemco Trepellets** (tidligere **Statoil Trepellets**) er et selskap innen fornybar energi som inngår i Pemco-konsernet.

Selskapet tilbyr biobaserte varmeløsninger, og har en kapasitet til å produsere cirka  tonn trepellets per år i egne fabrikker, hvilket tilsvarer omkring 290 GWh. Pemco Trepellets leverer 100 GWh i egne varmesentraler (ferdig varme), og resten i form av trepellets i bulk og sekk.

Selskapet ble solgt fra Statoil til Pemco i 2009.

Selskapet skiftet senere navn til Pemco Energi, og ble i 2018 solgt til Solør Bioenergi.

## Tidslinje
*1983: Norwegian Oil Trading grunnlegges
*2001: Overtar Paus & Paus AS
*2003: Overtar Petrosol AB
*2009: Overtar Statoils bioenergivirksomhet, Statoil Trepellets
*2012: Overtar Peterson AS
*2015: Peterson Packaging ble solgt til belgiske VPK Packaging Group
*2021: Datterselskapet Arbaflame bygger en pelletsfabrikk i nærheten av Kongsberg.

## Referanser


## Eksterne lenker
* http://www.pemco.no 
* http://www.pemcotrepellets.no
* https://web.archive.org/web/20181101055454/http://kemetyl.no/
Islands herrelandslag i basketball

**Islands herrelandslag i basketball** er landslaget i basketball som representerer Island i internasjonale konkurranser. Island er også et av de med i lekene til de små statene i Europa. Island meledte seg med i FIBA i 1959.

## Lagoppstilling

*Sist oppdatert 3. oktober 2007.*
India under Sommer-OL 1900

**India under Sommer-OL 1900**. Én indisk mannlig friidrettsutøver deltok under Sommer-OL 1900 i Paris. India kom på syttendeplass med to sølvmedaljer.  

## Medaljer

Det ble ikke delt ut gull, sølv og bronsemedaljer under OL 1900 i Paris. Vinneren fikk sølvmedalje og den som kom på andreplass fikk bronse. Det var først under OL 1904 det ble utdelt medaljer til de tre beste, men Den internasjonale olympiske komité har med tilbakevirkende kraft besluttet at medaljefordelingen også gjelder for OL 1896 i Athen og OL 1900 i Paris.

## Medaljevinnerne

## Eksterne lenker
* OL-resultater på Sports-reference.com
George Cohen

**George Reginald Cohen** (født 22. oktober 1939 i Kensington i London, død 23. desember 2022) var en britisk fotballspiller, kjent som høyreback på s landslag som ble verdensmester på hjemmebane i 1966. Han tilbrakte hele sin karriere som profesjonell fotballspiller, totalt 459 ligakamper og seks mål, hos Fulham FC i perioden fra 1956 til 1969. Han spilte også 37 landskamper for England.

Cohen ble utnevnt til medlem av ordenen *[[Order of the British Empire]]* i 2000 sammen med fire av lagkameratene fra VM i 1966, etter påtrykk fra publikum og media som stilte seg uforstående til at fem av deltagerne i mesterlaget ikke hadde mottatt noen utmerkelse fra Dronning Elizabeth. De andre fire var Alan Ball, Ray Wilson, Nobby Stiles og Roger Hunt.

## Meritter
* VM i fotball: Verdensmester i 1966

## Referanser


## Eksterne lenker
*
Ishavskraft

**Ishavskraft AS** er én av Norges største kraftleverandører og én av de største forvalterne av konsesjonskraft i Norge. Ishavskraft selger strøm og strømrelaterte produkter og tjenester i det norske sluttbrukermarkedet, og har en solid portefølje av privat- og bedriftskunder. Selskapet har kontorer i Alta og Tromsø, og er heleid av Troms Kraft. 

Selskapet er den eneste kraftleverandøren som er trippelsertifisert etter internasjonale standarder for kvalitet, miljø og arbeidsmiljø. 

## Historie
Selskapet ble etablert 26. juni 1997. Alta Kraftlag SA, Nord Troms Kraftlag AS, Repvåg Kraftlag A/L, Luostejok Kraftlag A/L og Hammerfest Elverk sto bak etableringen. Formålet med etableringen var at Ishavskraft skulle stå for kraftomsetningen til eierne. 1. januar 2009 ble Ishavskraft AS slått sammen med deler av Troms Kraft Marked AS.
## Referanser


## Eksterne lenker
* 
*
Jostein Grindhaug

**Jostein Grindhaug** (født 1973) er en norsk fotballtrener og tidligere fotballspiller som er sportssjef for .

Grindhaug har en innholdsrik fotballkarriere bak seg, hvor han blant annet scoret seiersmålet da FK Haugesund rykket opp til Tippeligaen for første gang.

## FK Haugseund
### Trenerperiode 2009–2015
Førte Haugesund tilbake til Tippeligaen i sin første sesong som trener. I 2010 fikk Jostein Grindhaug Kniksenprisen for årets trener og ble kåret av TV 2s kommentatorer som årets trener. Han førte FKH til en 6.-plass på tabellen, første året, deretter en ny 6.-plass i 2011. I 2012 endte Fotballklubben Haugesund på en 7.-plass, før han i 2013 førte laget til en historisk 3.-plass. I cupen førte han laget til en kvartfinale i 2012 og semifinale i 2013.

Grindhaug gikk av som hovedtrener høsten 2015. Assistentrener, Mark Dempsey, overtok jobben som hovedtrener etter Grindhaugs avgang. 

### Sportsdirektør 2015–2019
Fra 2015 var Grindhaug sportsdirektør og hadde blant annet ansvar for speiding og spillersigneringer. Han var sportsdirektør fra 2015 til 2019. Erik Opedal overtok som sportsdirektør.

### Trenerperiode 2019–2023
Etter at Eirk Horneland fikk tilbud fra Rosenborg høsten 2018 og valgte å gå, fikk Grindhaug tilbud om å overta hovedtreneransvaret i januar 2019. Han hadde Sebastian Brydegaard med som assistenttrener 2019–2021 før Espen Bull Tornø overtok samme rolle i mars 2021. Den 9. november 2021 forlenget Grindhaug kontrakten sin og signerte en treårsavtale ut sesongen 2024.

### Sportsdirektør 2025
Den 4. januar 2025 ble Grindhaug ansatt som sportslig leder for FKH ut 2025-sesongen. I august bekreftet klubben at avtalen ikke ble forlenget, dette var etter Grindhaugs eget ønske.

## Referanser


## Eksterne lenker
*
De radikale

**De radikale** var en studentpolitisk gruppe ved Universitetet i Oslo som var aktiv fra 1990-tallet fram til 2005, da organisasjonen ble lagt ned til fordel for den nystifta Venstrealliansen. De radikales aktivitet var konsentrert om arbeidet til studentpolitiske organer ved Universitetet i Oslo og Norsk studentunion.

## Referanser
Norman Hunter

**Norman Hunter** (født 29. oktober 1943 i Eighton Banks i Gateshead i England, død 17. april 2020) var en britisk fotballspiller og -trener.

Han spilte for Leeds United AFC i klubbens mest suksessrike periode i 1960- og 1970-årene. Han var også en del av s landslag som ble verdensmester på hjemmebane i 1966. Ettersom reglene på den tiden tilsa at kun de elleve som spilte finalen kunne få medaljer, fikk Hunter sin gullmedalje først etter regelendringen i 2007.

Han ble av pressen og av supportere ofte kalt Norman «Bite Yer Legs» Hunter på grunn av sin noe aggressive spillestil. Hans karriere som fotballspiller startet hos Leeds i 1960 som lærling, og i 1962 debuterte han som profesjonell. Han og Jack Charlton dannet et av Englands mest respekterte midtstopperpar i over ti år.

I 1974 ble han den første spilleren som ble valgt til Årets spiller av spillerne selv. I 1976, etter 540 ligakamper og 18 mål for Leeds, forlot han klubben og spilte tre sesonger for Bristol City FC, før han returnerte til Yorkshire for å bli spillende manager for Barnsley FC. Senere var han manager for Rotherham United FC, og 1988 var han i en kort periode midlertidig manager for Leeds.

Etter karrieren som spiller og manager jobbet Hunter som fotballkommentator for lokale radiostasjoner i Leeds.

Hunter døde 17. april 2020 etter at han en uke tidligere ble innlagt på sykehus og testet positivt for COVID-19.

## Meritter
****
* VM i fotball: Verdensmester i 1966

**[[Leeds United AFC|Leeds]]** 
* Ligamestere: 1968-69 og 1973-74
* FA-Cup: vinner i 1972
* Ligacupen: vinner i 1968 
* Charity Shield: 1969
* Messebycupen: 1968 og 1971

## Referanser


## Eksterne lenker
*
Fylkesvei 6778

**Fylkesvei 6778 (Fv6778)** går mellom Meråker stasjon og Hamran i Meråker kommune.

Før Trøndelag fylke ble opprettet 1. januar 2018 hadde veien betegnelsen fylkesvei 5 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
High-Speed Uplink Packet Access

**High-Speed Uplink Packet Access** (**HSUPA**), også kalt super-3G eller **3,5G**, er en tredje generasjons kommunikasjonsprotokoll for dataoverføring for mobile enheter. HSUPA er en videreutvikling av 3G og kan tilby langt raskere overføringshastigheter. I Norge har både Telenor og Telia bygget ut HSUPA, og også HSDPA med 3,6 – 7,2 Mbps nedlastingshastighet.
Gerda Knudsen

**Gerda Knudsen** (født 13. februar 1899, død 16. august 1945) var en norsk malerinne fra Bergen.
Hun fremtrådte som kunstner med en palett preget av Nikolai Astrups og Bernt Tunolds syn på Vestlandets fager, men også av studier i Paris hos André Lhote, med kjennskap til kubismens geometrisering av former.

Vel hjemme, leverte hun landskapsmalerier fra Sunnmøre, Nordfjord og områdene omkring Bergen, i en stil som ettertiden har karakterisert som «kubisme light». De siste årene før hun døde, begynte hun å arbeide med de formale sider av bildet som bilde.

Hennes arbeider er innkjøpt til større samlinger av kunst på Vestlandet, inklusive en gave fra Bergen Kunstmuseums venner til kunstmuseet, samt Haugesund Billedgalleri. Siden hennes kunst ikke var helt i tråd med den rådende smak i samtiden, fikk hun lite anerkjennelse mens hun levde. Mye er derfor i omløp på dagens kunstmarked. Like fullt blir hennes bilder med når en skal arrangere oversiktsutstillinger fra denne perioden.

## Referanser
Audun Eskeland

**Audun Marius Eskeland** (født 1985) er en profesjonell basketballtrener for Gimle Basket i BLNO og er assistenttrener for Norges herrelandslag i basketball. Eskeland var også en basketballspiller som spilte for Ulriken Eagles og Gimle Basket. Eskeland spilte point guard på banen.

## Referanser
EMBASE

**EMBASE**, også kalt **Excerpta Medica Database** er en biomedisinsk og farmakologisk database produsert av Elsevier som inneholder 11 millioner oppslag fra 1974 til i dag. Hvert oppslag er fullt indeksert og dekker over 5000 biomedisinske tidsskrifter fra 70 land. Databasen er tilgjengelig på internett via en rekke database-utbydere.

## Se også
* Index medicus
* MEDLINE

## Referanser


## Eksterne lenker
* EMBASE — Elseviers beskrivelse
* EMBASE-produktpakker på EMBASE.com
* EMBASE versus MEDLINE for family medicine searches: Can MEDLINE searches find the forest or a tree?
* EMBASE and MEDLINE searches
Glattsnuter

* Vespertilioninae
* Murininae
* Myotinae
* Miniopterinae
* Kerivoulinae

**Glattnesefamilien** (Vespertilionidae) er en gruppe småflaggermus.
Det vitenskapelige navnet **Vespertilionidae** kommer fra det latinske ordet *vesper* som betyr «kveld».

Nesten alle artene eter insekter; unntakene er noen *[[Myotis]]* og *[[Pizonyx]]* som fanger fisk, og de større *[[Nyctalus]]*-artene som har vært kjent for å noen ganger fange spurvefugler i flukt.

De orienterer seg hovedsakelig ved hjelp av ekkolokalisering, men de mangler de forstørrede nesene som noen småflaggermus har for å forbedre den ultrasoniske strålen. I stedet «roper» de gjennom åpen munn for å projisere ultralydstrålen. Som kompensasjon har mange arter relativt store ører.

Som gruppe dekker glattnesefamilien hele spekteret av flygeferdigheter, med den relativt svake flygeren *[[Pipistrellus]]* som har en flagrende, nesten insektaktig flukt, til de langvingede og hurtigflygende slektene som *[[Lasiurus]]*, *[[Nyctalus]]* og *[[Miniopteris]]*. 

Gruppens arter blir fra 3 til 13 cm lange, sett bort fra halen. De er stort sett brune eller grå på farge, men noen har kraftig farget pels med rød-, oransje- eller gulfarger, og kan ha hvite flekker eller striper.

De fleste artene holder til i huler, men noen bruker hule trær, steinsprekker, hi, eller andre typer ly. Det er også stor variasjon i størrelsen på koloniene, med noen arter som lever én og én, mens andre danner flokker på opptil en million individer.
Arter som lever ved tempererte breddegrader går vanligvis i dvale, mens noen av de tropiske artene går i sommerdvale.

## Referanser




## Eksterne lenker
*
Skjeggflaggermus

**Skjeggflaggermus** (*Myotis mystacinus*) er en art i gruppen glattnesefamilien.
Den ligner på skogflaggermus *Myotis brandtii*, og ble regnet som samme art frem til 1970.
Analyse av morfologiske, behavioristiske og spesielt genetiske trekk, har siden identifisert flere kryptiske arter av skjeggflaggermus i slekten *[[Myotis]]*.

I tillegg til *Myotis mystacinus*, *Myotis brandtii* og *[[Myotis ikonnikovi]]*, ble en ny art, *[[Myotis alcathoe]]* beskrevet i 2001. *Myotis alcathoe* er den minste blant de europeiske skjeggflaggermusene, og benytter i ekkolokaliseringen de høyeste frekvensene av alle de europeiske *Myotis*-artene. Den foretrekker å jakte i små daler med løvfellende trær og rennende vann. 

Frekvensene som *Myotis mystacinus* bruker til ekkolokalisering ligger mellom 34 og 102 kHz, har mest energi ved rundt 45 kHz og har en gjennomsnittlig varighet på 3.0 ms. 

Arten er funnet ynglende i bygninger i Norge, men trolig kan den også reprodusere i andre habitater. Noen dyr blir påvist i gruver om vinteren, men hoveddelen av de norske skjeggflaggermusene finnes nok overvintrende i andre habitater, som f.eks. bergsprekker eller steinur.

I Norge finnes arten nord til Nord-Trøndelag. Den er vidt utbredt og relativt vanlig mange steder i Sør-Norge. Skjeggflaggermus yngler i områder med middel julitemperatur helt ned til 12 grader celsius. Arten er aktiv fra april til november i Norge. Sent på høsten kan den også jakte på dagtid. Slike dagaktive skjeggflaggermus dreier seg trolig om ungdyr som er født sent på året og som ikke har lagt på seg nok vekt til å overleve dvaleperioden.

## Eksterne lenker
*
Blandede lag under Sommer-OL 1896

**Blandede lag under Sommer-OL 1896**. Under de første olympiske leker var det tillatt med lag med utøvere fra ulike nasjoner. IOK kategoriserte blandede lag (*Mixed team*) med landskoden ZZX, men i 2024 ble dette endret til **XXB** (*Mixed NOCs*). Under Sommer-OL 1896 var to av parene i tennisturneringen som fikk medaljer, blandede lag.

## Medaljer

Det ble ikke delt ut gull, sølv og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOK har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

## Referanser


## Litteratur
*  (Digitally available at http://www.la84foundation.org/6oic/OfficialReports/1896/1896.pdf )
*  (Excerpt available at https://web.archive.org/web/20080627041159/http://www.la84foundation.org/6oic/OfficialReports/Mallon/1896.pdf)
*
Bulgaria under Sommer-OL 1896

**Bulgaria under Sommer-OL 1896**. Det var muligens én deltaker, den opprinnelig sveitsiske mannlige turneren Charles Champaud, som noen kilder sier konkurrerte for Bulgaria under Sommer-OL 1896 i Athen, mens andre sier han representerte Sveits. Bulgaria var en av fire nasjoner som ikke vant noen medalje av de fjorten nasjonene som deltok i de første moderne olympiske lekene i 1896.

## Medaljer

Det ble ikke delt ut gull, sølv og bronsemedaljer under Sommer-OL 1896 i Athen. Vinneren fikk sølvmedalje, og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.

## Referanser


## Eksterne lenker
* Resultater og profilside på sports-reference.com
Bartolomeo Rastrelli

**Bartolomeo Francesco Rastrelli** (født 1700 i Paris, død 29. april 1771 i St. Petersburg) var en italiensk-russisk arkitekt. Han reiste sammen med sin far, skulptøren Carlo Bartolomeo Rastrelli (1675–1744), til Russland i 1715 og arbeidet mesteparten av sitt liv der.

Rastrellis mest kjente bygninger er Vinterpalasset i St. Petersburg, Rundāles Pils i Latvia og Katarinapalasset i Tsarskoje Selo.

## Litteratur
* Cornelia Skodock: *Barock in Russland. Zum Œuvre des Hofarchitekten Francesco Bartolomeo Rastrelli* (= *Veröffentlichungen des [[Osteuropa-Institut Regensburg|Osteuropa-Institutes München]].* Reihe *Geschichte.* Band 70). Harrassowitz, Wiesbaden 2006, ISBN 3-447-05304-6,  (Volltext; zugl.: Erlangen, Nürnberg, Univ., Diss., 2000/2001).

## Referanser
John Connelly

**John Michael Connelly** (født 18. juli 1938 i St Helens i Merseyside, død 25. oktober 2012) var en engelsk fotballspiller. Han er mest kjent for sin tid hos Burnley FC og Manchester United FC. Connelly var også i s tropp som ble verdensmester på hjemmebane i 1966, hvor han spilte åpningskampen mot , forøvrig hans siste landskamp. Alf Ramsey valgte å ofre ham til fordel for formasjonen uten ving-løpere kalt «The Wingless Wonders». Totalt fikk han 20 kamper for England og scoret sju mål.

Han startet karrieren som spiller på det lokale amatørlaget i St Helens, men ble i 1956 oppdaget av «speidere» fra Burnley FC som ble meget imponert av hva Connelly presterte på fotballbanen. Han debuterte som profesjonell spiller i november 1957. I sesongen 1959–60 var han en viktig spiller da Burnley sikret seg ligamesterskapet. De tre påfølgende sesongene var han med på å sikre fjerdeplass, andreplass og tredjeplass i ligaen, i tillegg til en tapt FA-cupfinale i 1962.

Totalt spilte han 265 kamper og scoret 105 mål for Burnley før han i april 1964 ble kjøpt opp av Manchester United for 56&nbsp;000 pund. Han spilte to sesonger for Manchester United, inkludert sesongen 1964–65 da han var med på å vinne ligamesterskapet. Høsten 1966 ble han solgt til Blackburn Rovers, som på den tiden lå i 2. divisjon, for 40&nbsp;000 pund.

Han ble i Blackburn i fire år uten å klare å hjelpe klubben til opprykk, og gikk i mai 1973 gratis over til Bury FC. Her ble han i tre år, før han la opp som spiller i mai 1976.

Den 27. november 2007 ble det rapportert at John Connelly – sammen med de andre spillerne som var med i troppen i VM i fotball 1966 som ikke fikk spille finalen (Jimmy Greaves (Tottenham Hotspur FC), Jimmy Armfield (Blackpool FC), Peter Bonetti (Chelsea FC), Ron Springett (Sheffield Wednesday FC), Gerry Byrne (Liverpool FC), Ron Flowers (Wolverhampton Wanderers FC), Norman Hunter (Leeds United AFC), Terry Paine (Southampton FC), Ian Callaghan (Liverpool FC) og George Eastham (Arsenal FC)) – skulle få gullmedalje fra FIFA etter regelendringene i 2007. Fra VM i fotball 1930 til 1974 ble bare de elleve som spilte finalen tildelt medaljer, men FIFA endret reglene slik at alle i troppen mottar medaljer.

## Meritter
**[[Burnley FC|Burnley]]**
* Engelsk ligamester: 1959-60
* FA-cupfinalist: 1962

**[[Manchester United FC|Manchester United]]**
* Engelsk ligamester: 1964-65

## Referanser


## Eksterne lenker
*
Asiamesterskapet i fotball for kvinner 1999

**Asiamesterskapet i fotball for kvinner 1999** ble arrangert på Filippinene. Det var det tolvte arrangementet av Asiamesterskapet i fotball for kvinner. Antall lag i mesterskapet hadde økt til 15, men den eneste nykommeren var Vietnam. Kina vant finalen for sjuende gang på rad, denne gangen i finale mot Taiwan. 

## Sluttspillet
Deltakerlandene var:

### Gruppe A

### Gruppe B

### Gruppe C

## Finalespill

### Semifinaler

### Bronsefinale

### Finale

## Eksterne lenker

* Tabeller & resultater ved RSSSF.com
Calico 960

**Calico M960** er en amerikansk maskinpistol i kaliber 9 x 19 mm Luger.

Den fås i både i hel- og i halvautomatiske utgaver. Den produseres av Calico Light Weapons Systems i Oregon. Den har et spesielt våpenmagasin som ligger oppå våpenet hvor patronene ligger i en spiral i en sylinder, noe som gjør at det har høy patronkapasitet (50 eller 100 patroner). Den kommer med uttrekkbar stokk.

## Eksterne lenker
* Modern Firearms – Calico M960
The Mentalist

***The Mentalist*** er en amerikansk drama- og krimserie som ble sendt på CBS fra 2008 til 2015.

Den australske Golden Globe Award-nominerte skuespilleren Simon Baker spiller Patrick Jane, en selvstendig konsulent for California Bureau of Investigation (CBI), som har et bemerkelsesverdig talent til å løse kriminalgåter gjennom en knivskarp iakttagelseevne. Mange ganger anvender han også sine tidligere erfaringer som klarsynt for å få vitner eller kriminelle til å avsløre fellende fakta om ugjerningen.

Hos CBI er Jane kjent for å ikke følge retningslinjene, og for sitt tidligere kjendisliv som medium, som han erkjenner kun var et skuespill. Hans evne til å løse en rekke tøffe gåter prises høyt av hans kollegaer.

Til tross for dette motsetter teamlederen Teresa Lisbon seg åpent å la Jane delta i hennes team og skifter mellom å tro på Janes gaver og å anklage ham for hans selvopptatthet og hans mangelfulle grensedragning. I Lisbons team inngår agentene Kimball Cho, Wayne Rigsby og den nytillkomne Grace Van Pelt.

TV-serien følger Patrick Jane, en uavhengig konsulent for California Bureau of Investigation (CBI) med base i Sacramento i California. Han bruker sine ferdigheter for å hjelpe en gruppe CBI-agenter med å løse kriminalitet. Men den virkelige årsaken til Janes engasjement er å spore opp en seriemorder under kallenavnet Red John, som var ansvarlig for de brutale drapene på Janes kone, Angela Ruskin Jane, og deres datter, Charlotte Anne Jane.

Janes kone og deres unge datter skal ha blitt drept cirka fem år før handlingen i TV-serien begynner. Men etter hvert som TV-serien utvikler seg, skiftes fokuset fra generelle saker i sesongene en til tre, til utelukkende å arrestere Red John, gjennom sesongene fire til seks. I løpet av sesong seks blir Red John-saken endelig løst.

## Rolleliste

## Referanser


## Eksterne lenker
*  på CBS.com
*
Skogflaggermus

**Skogflaggermus** (*Myotis brandtii*) er en art i gruppen glattnesefamilien.

Vingespennet er 19-20 cm. Et voksent individ veier fra 4,3 til 9,5 gram. Skogflaggermusen er skumringsaktiv. De flyr gjerne lavt over åpent landskap og vann, og jakter på insekter. Den ligner på skjeggflaggermus og ble først i 1970 skilt ut som egen art. De eneste sikre kjennetegnene er at hannen har klubbeformet penis og at de to bakre premolarene i underkjeven er like store.

Generelt lever store dyr lenger enn små, men flaggermus er svært langlivede i forhold til størrelsen. Skogflaggermus holder rekorden for langt liv for ville flaggermus. En hann av skogflaggermus ble merket i 1962 i Sibir og gjenfanget i 2003 – 41 år senere. Han var i fin form, hadde friske tenner, god hørsel og kondisjon. 1544 dyr av ukjent alder ble fanget i 1962, og minst 67 dyr – alle hanner – levde i ytterligere 20 år. Hunner føder unger som er 25% av deres egen vekt og ammer dem til de er omtrent fullvoksne, så de har større fysisk belastning. Mange flaggermusarter viser mye mindre skader på DNA på grunn av oksidativt stress enn for eksempel mus på samme størrelse.

Den finnes i følgende land: Albania, Belgia, Bulgaria, Danmark, Frankrike, Hellas, Irland, Italia, Kasakhstan, Latvia, Liechtenstein, Luxembourg, Mongolia, Nederland, Polen, Romania, Russland, Slovakia, Spania, Storbritannia, Sveits, Sverige, Tsjekkia, Tyrkia, Tyskland, Ungarn og Østerrike.

Denne arten orienterer seg ved hjelp av ekkolokalisering. Lydbølgene ligger mellom 32 og 103 kHz i frekvens, har mest energi ved 51 kHz og har en gjennomsnittlig varighet på 4,2 ms.

I Norge er den utbredt nordover til Trøndelag, men er på Vestlandet kun påvist i Møre og Romsdal (pr 2013). Arten må fanges inn for sikker artsbestemmelse, og det er derfor mulig at skogflaggermus kan finnes i områder på Vestlandet som ikke er godt undersøkt.

## Referanser




## Eksterne lenker
*
Skimmelflaggermus

**Skimmelflaggermus** (*Vespertilio murinus*) er en art i gruppen glattnesefamilien.
De har et kvitrende rop som ligner på fuglesang, noe som høres spesielt om høsten i paringssesongen. Skimmelflaggermus har en maksimal kroppsstørrelse på 6,4&nbsp;cm, med et vingespenn på 27–33&nbsp;cm. De veier mellom 12 og 23 gram. Navnet kommer av pelsen som har to farger. Baksiden er rød til mørkebrun med matte, sølvhvite hår. Buksiden er hvit eller grå. Ørene, vingene og ansiktet er svart eller mørkebrunt. Vingene er smale. Ørene er korte, brede og runde.
Den høyeste kjente alderen er tolv år.

## Adferd
Disse flaggermusene jakter på bytte som mygg, vårfluer og møll, med ultrasoniske lyder rundt 25-27 kHz. De jakter etter skumring, i høyder på 10-20 meter eller mer, gjerne i åpent landskape over elver og innsjøer, over skoger eller ved gatelys. 
I Vest-Europa finnes de ofte i byer.

Man vet lite om skimmelflaggermusens adferd, da den er ganske sjelden. Hunner lever i små grupper på rundt 50 dyr, av og til flere hundre voksne hunner. I Vest-Europa består hannenes grupper av rundt 250 dyr og finnes bare om våren og tidlig sommer. Disse flaggermusene trekker, og strekninger på opp til 900&nbsp;km har blitt observert.

Mellom oktober og mars går flaggermusene i dvale. De går i dvale alene og kan tåle temperaturer ned i -2,6&nbsp;°C.

## Forplantning
Hunnene oppdrar ungene mellom mai og juli, og føder stort sett tvillinger.
De første ungflaggermusene er ute og flyr når de er 3-4 uker gamle.

## Status
Arten er truet av insektmidler og endringer i habitatet.

## Referanser




## Eksterne lenker
*
Myrsoldater

***Myrsoldater*** er en selvbiografisk roman som ble utgitt i 1935 av den tyske skuespilleren og regissøren Wolfgang Langhoff. «Myrsoldater» ble også brukt som betegnelse på tyske desertører og militærnektere som ble satt til straffarbeid i de myrlendte områdene ved grensen til Nederland.

Boken var en av de første bøkene som beskrev de tyske konsentrasjonsleirene.  Den omhandler forfatterens 13 måneders opphold i konsentrasjonsleiren Börgermoor, nær grensen til Nederland.

Myrsoldater ble utgitt i Sveits, og ble raskt en bestselger. Førsteutgaven ble utsolgt i løpet av tre dager. Den ble raskt utgitt på mange språk i andre europeiske land og den første norske utgaven kom ut allerede i 1935.  Boken fikk stor innflytelse og mange norske tidsvitner fra konsentrasjonsleirene oppgir at de var forberedt på hva de hadde i vente fordi de hadde lest boken.

Boken skal ha gjort stort inntrykk på forfatteren Jens Bjørneboe.  Til *Stavanger Aftenblad* skal han ha uttalt følgende i 1970: «I grunnen ble vel hele forfatterskapet idémessig fastlagt i løpet av den ettermiddagen jeg satt og leste boken».

## Referanser
Dvergflaggermus

**Dvergflaggermus** (*Pipistrellus pygmaeus*) er en art i gruppen glattnesefamilien. 
Først i 1999 ble den utskilt fra *Pipistrellus pipistrellus* som en egen art. For å unngå forvirring mellom *P. pygmaeus* som er utbredt i Norge og fortsatt blir kalt «dvergflaggermus», og *P. pipistrellus* som er utbredt lenger sør, ble det nødvendig med ny navnsetting på norsk. *P. pipistrellus* heter på norsk tusseflaggermus.

De to artene ble først skilt på bakgrunn av de forskjellige ekkolokaliserings-ropene. Tusseflaggermus har et rop på ca. 45 kHz, mens dvergflaggermusen bruker omkring 55 kHz. Etter at disse flaggermusene ble delt opp i to arter, har man funnet et antall andre forskjeller i utseende, habitat og etevaner.

Dvergflaggermusen orienterer seg med ekkolokalisering og ropet har en frekvens på 53-86 kHz, med mest energi ved 55 kHz og en gjennomsnittlig varighet på 5,8 ms. 

Den er Europas minste flaggermusart med et vingespenn opp til 25 cm, kroppslengde mellom 3 og 5 cm og vekt opptil 8 gram. Etter vinterdvalen kan den veie så lite som 3 g. Pelsen er rødbrun på oversiden og lysegrå under.

Jakten begynner oftest litt før solnedgang sør i Europa. I Norge flyr gjerne arten ut fra koloniene lenge før solnedgang, de tidligste ved flere tusen lux (i dagslys). Flukten er hurtig. Føden består hovedsakelig av tovinger (fluer og mygg) og sommerfugler. 

I Norge er arten påvist ynglende i en rekke habitater, som bygninger, hule trær, bergsprekker og i flaggermuskasser. Dvergflaggermus er den arten som oftest blir påvist i flaggermuskasser i Norge. Lengst nord i utbredelsesområdet på Vestlandet er store flaggermuskasser det foretrukne ynglehabitat for denne arten. I slike kasser som henges opp på en solrik plass er temperaturen bedre enn i feks hule trær og kasser er tryggere for predasjon. Den største trusselen kommer trolig fra måker og kråker som posterer der flaggermusene flyr ut fra kolonien.

Arten finnes i varierende habitater og kan jakte i skog eller i helt åpne habitater (f.eks. over vannforekomster). I den nordlige delen av utbredelsesområdet er den vanlig nærheten av ferskvann eller brakkvann. Mye av jakten foregår over vann i åpent habitat. Mot nord begrenses arten av lys og temperatur, hvor nedre grense for ynglende dvergflaggermus er i områder med gjennomsnittstemperatur for juli på 13 grader celsius. I fjord- og dalstrøk på Vestlandet dominerer hunner i de varme lavereliggende områdene hvor middeltemperatur er 13 - 14 grader celsius, mens kun hanner blir påvist i høyereliggende strøk, helt ned til områder med juli middeltemperatur på 10 grader celsius. 

I Norge er arten aktiv fra tidlig mars og helt frem til desember når forholdene tillater dette. Dvergflaggermus kan også være aktiv om vinteren og er funnet flyvende ved overvintringsplasser i minusgrader. Slike overvintringsplasser er funnet i flaggermuskasser og i bygninger. Trolig overvintrer også mange i hule trær, men dette er vanskeligere å påvise. 

## Referanser


## Eksterne lenker
* 
* Dvergflaggermusens rop på en heterodyn-flaggermusdetektor:
Dvergflaggermus (tidligere)

Dette er to arter vi ikke klarte å skille før i 1999, så i gammel litteratur vet vi ikke alltid sikkert hvilken art det gjelder.
**Dvergflaggermus** kan da referere til:

* Dvergflaggermus *Pipistrellus pygmaeus*, den vanlige arten i Norge, kalles fremdeles dvergflaggermus, men før 1999 med vitenskapelig navn *Pipistrellus pipistrellus*
* Tusseflaggermus *Pipistrellus pipistrellus*, en sørligere art med få funn lengst sør i Norge, frem til 1999 kalt dvergflaggermus (*Pipistrellus pipistrellus*)
Colorado (Texas)

:*For den mer kjente elva Colorado, som går gjennom Grand Canyon, se [[Colorado (elv)]]*

**Colorado** er ei elv i delstaten Texas i USA. Den er  lang, og er med det USAs 18. lengste elv og også den lengste elva med både kilde og munning i delstaten Texas.

Elva renner sørøstover fra Vest-Texas (med begynnelse i Dawson County) via delstatshovedstaden Austin, og videre ut i Matagordabukta og Mexicogolfen. Mellom ytterpunktene flyter den blant annet gjennom Ballinger, Marble Falls, Austin, Bastrop, Smithville, La Grange, Columbus, Wharton og Bay City. 

Det er elleve kunstige demninger langs elveløpet, og nær utløpet brukes vann for å kjøle ned atomreaktorer. Etter den amerikanske borgerkrigen har ikke Colorado hatt noen betydning for samferdsel.

Colorado har gjennom tidene hatt flere andre navn. Indianerne har kalt den både Kanahatino (av caddoene) og Pashohono. I 1684 kalte oppdagerne Juan Domínguez de Mendoza og Nicolás López elva for *San Clemente*. I 1687 kalte den franske oppdageren René Robert Cavalier, Sieur de La Salle elva for *La Sablonnière*. Det nåværende navnet, «Colorado», er spansk for rødfarget, dette til tross for at vannet er klart. Navnet ble antakelig gitt av Alonso De León, egentlig tiltenkt en annen elv, Brazos, og senere forvirring førte til at navnet ble gitt til den nåværende elva Colorado.

## Referanser


## Eksterne lenker
* 
* [Kart over elva Colorado i Texas](https://web.archive.org/web/20081012111033/http://encarta.msn.com/map_701510607/Colorado_(river_Texas).html)
* Handbook of Texas Artikkel om Coloradoelven i Texas (engelsk)
Argentina under Sommer-OL 1900

**Argentina under Sommer-OL 1900**. Det var én deltaker, en mannlig fekter, som konkurrerte for Argentina under Sommer-OL 1900 i Paris. Argentina vant ikke noen medalje under OL i 1900. 
  
## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.

## Kilder
* Resultater og profilside  på sports-reference.com
Bagasje

**Bagasje** er det av klær, toalettsaker og annet utstyr en har med seg når en er ute og reiser på lengre turer og med beregnet mere enn få timers fravær. I noen sammenhenger kalles bagasjen for reisegods, som var NSBs gamle navn for slikt som skulle sendes i egen reisegodsavdeling og utleveres ved ankomst.

Hva en har med seg, og hva man transporterer bagasjen i, varierer med reisemåte og formål. For en enkelt person på reise med offentlig transportmiddel, er det vanligst med bag, koffert eller ryggsekk. 

Flyselskapene har satt grenser for både samlet bagasjevekt, og ytre mål for kabinbagasje, mens andre former for transport på land eller sjø, ikke har slike grenser. Det er også grenser for hva man kan medbringe i bagasjen når man reiser med fly. Eksempler på gjenstander man ikke kan medbringe i bagasjen er:
* Radioaktivt materiell
* Diverse sprengstoff

## Se også
* Oppbevaringsboks, brukt til bagasjeoppbevaring i transportsentre som bussentraler og flyplasser
World Trade Center Mexico

**World Trade Center Mexico by** er et bygningskompleks i Mexico by. Den mest iøynefallende og kjente av bygningene er den 207 meter høye Torre WTC, som er Mexico bys tredje høyeste bygning (medregna antenna). Komplekset inneholder blant annet et konferansesenter, kultursenter, kino, shoppingsenter, parkeringshus, samt den roterende restauranten *Belini* og baren *Sky Bar* på toppen. Polyforum Cultural Siqueiros er også en del av World Trade Center. Fram til ombygginga i 1995 var komplekset kjent som Hotel de México.

World Trade Center Mexico ligger langs Avenida de los Insurgentes.

## Se også
*Liste over Mexico bys høyeste bygninger

## Eksterne lenker
* World Trade Centers offisielle hjemmeside
* Torre WTCs hjemmeside
Cuicuilco

**Cuicuilco** (nahuatl for «Sted hvor det synges og danses» eller «Sted med farger og sang») er et arkeologisk funnsted i Pedregal de San Ángel sør i Mexico by, i krysset mellom Avenida de los Insurgentes og Anillo Periférico. 

Cuicilco var fram til begynnelsen av det første århundret før vår tidsregning et av de viktigste seremonielle sentrene i Mexico-dalen, og var også et av de første. Hovedkonstruksjonen er en sirkelforma pyramide som ble bygd mellom 800 og 600 f.Kr.

Området befinner seg i dag i en vanskelig situasjon, ettersom det ligger som et hinder blant moderne utbygginger av byen. Deler av ruinene ligger begravd under Telmex-bygninga og kjøpesenteret Plaza Comercial Cuicuilco.

På det arkeologiske funnstedet ligger det også et lite museum med gjenstander fra Cuicuilco-kulturen.
Karl Glad

**Karl Glad** (født 26. september 1937 i Oslo) er en norsk jurist og næringslivsleder.

## Liv og virke

Glad tok cand.jur.-graden ved Universitetet i Oslo i 1961, og tok senere en mastergrad ved Columbia University i New York. Han arbeidet deretter som dommerfullmektig i Setesdal, ligningsfunksjonær i Tønsberg og forretningsadvokat i Wikborg, Rein & Co., hvorav tre år i Japan.

I 1972 begynte Glad i Akergruppen. Her ble han generaldirektør (adm. direktør) fra 1980. Da Aker fusjonerte med Norcem mot slutten av 1986 dannet Glad sammen med Kjell O. Kran og Gerhard Heiberg ledertroikaen i det nye selskapet. I årsskiftet 1987/1988 gikk Glad av fra direktørjobben i selskapet, og arbeidet med organisasjonsutvikling. Våren 1989 ble Glad Aker-toppsjef, etter at Heiberg trakk seg.

I 1985 ble Glad valgt til formann i Mekaniske Verksteders Landsforening. Han gikk av i 1989, og ble erstattet av Diderik Schnitler. Høsten 1990 ble Glad valgt til NHO-direktør, og tiltrådte stillingen 1. mars 1991. Glad satt som NHO-leder frem til 1998, da han ble etterfulgt av Finn Bergesen jr.

Glad har også hatt en rekke profilerte styreverv, blant annet i Kongsberg Våpenfabrikk og Norsk Jernverk.

Han ble i 1999 utnevnt til ridder av 1. klasse av St. Olavs orden for fortjeneste av norsk næringsliv.

## Referanser
Glorieta de los Insurgentes

**Glorieta de los Insurgentes** er en stor rundkjøring langs Avenida de los Insurgentes, rett ved Zona Rosa, fire kvartaler fra Paseo de la Reforma i Mexico by. Her forbindes Avenida de los Insurgentes med Avenida Chapultepec, Avenida Oaxaca, Calle Jalapa og Calle Génova.

Rundkjøringa er heva åtte meter over bakkenivå. Langs veien ligger metrobusstasjonen Insurgentes, og i midten av rundkjøringa befinner inngangene til Insurgentes metrostasjon seg. I midten av Glorieta de los Insurgentes er det også en stor plass omkransa av en rekke små forretninger og spisesteder. De siste åra har stedet blitt tilholdssted for et stort antall såkalte emoer.